《狂客行》
元代·郭钰

美人当窗捲珠箔，狂客花阴弹黄雀。黄雀低回娇不飞，金丸偏著搔头落。

与君未展平生亲，奈何调笑如无人。万一楼头是夫婿，百年恨怨将谁陈。

君心误认双蝴蝶，摇荡迷魂招不得。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。